  Виталий Пронин Кун Кенешысь Бюджетъя, вытъя но коньдон ужпумъёсъя ялан ужась комиссиын эскеризы 2017-тӥ арлы бюджетэ воштонъёс пыртонэз. Кенешонэ ӧтемын вал куд-ог министерствоослэн но ведомствоослэн кивалтӥсьёссы. 34 но ӝыны миллион манет пала кулэ Культурая но туризмъя министерстволы - та коньдон кошкоз культурая юртъёсты выльдонъя, пичи театръёслы юрттэт сётонъя кун программаосы шедён понна.Коньдон ужпумъёсъя министр Станислав Евдокимов валэктӥз: бюджетэз выльдоно куд-ог федерал программаосы пыриськон вылысь. Угось Москва коньдон сётоз, ачиз улос но кӧня ке уксё висъяны быгатӥз ке. Озьы ватсаса 34 но ӝыны миллион манет пала кулэ Культурая но туризмъя министерстволы - та коньдон кошкоз культурая юртъёсты выльдонъя, пичи театръёслы юрттэт сётонъя кун программаосы шедён понна. Куашкан калэ вуэм юртъёсын улӥсьёсты выль интые выжтонлы ватсаса 96 миллион манетлэсь ятыр висъяны дэмламын - сое басьтоз Энергетикая, ЖКХ-я но тарифъёсты кун ласянь радъянъя министерство. Та министерстволы эшшо 122 миллион манет келяны дэмламын, таиз - город азбаръёсты тупатъянлы-шулдыртонлы.- Азбаръёсты выльдыны элькун казнаысь 122 миллион манет шедьтӥм ке, Москва ыстоз на 273 миллион манет, - валэктӥз ЖКХ понна кыл кутӥсь министр Иван Маринин. - Та сяна, кӧня ке коньдонзэс ватсано луозы муниципалитетъёс но управляющей компаниос. Уксёез кутыны луоз абзаръёсты шулдыртонлы но, пыдын ветлон сюресъёсты волятонлы но. Зэм, Москва пуктэ на курон: программае пыриськон понна выльдыны чаклам азбаръёсысь коркаосын вань коммуникациос тупатъямын луыны кулэ.  Уката трос коньдон ватсаны дэмламын Сюрес фондлы - 653 миллион манетлэсь ятыр. Отысь оглюкетэз кошкоз Кам но Буй шуръёс вамен выж лэсьтыны, школае автобусэн ветлон сюресъёсты тупатъяны но мукет.В. Маринин верамъя ик, благоустройстволы лыктӥсь коньдонэз кутыны луоз гуртъёсысь шутэтскон интыосты тупатъянлы но.Уката трос коньдон ватсаны дэмламын Сюрес фондлы - 653 миллион манетлэсь ятыр. Отысь оглюкетэз кошкоз Кам но Буй шуръёс вамен выж лэсьтыны, школае автобусэн ветлон сюресъёсты тупатъяны но мукет.Кытысь сомында коньдон шедьтоно? Коньдон ужпумъёсъя министерствоын чоталлям: бюджетлэсь доход люкетсэ али ик ог 357 миллион манетлы йылэтыны луоз, коньдон люкаськыны кулэ кудӟытӥсь юонъёслы акцизъёс чот, кылем арын кутымтэ уксё но кылле на. Бен, доход люкетэныз ӵошатыса, бюджетлэн расход люкетэз 2 поллэсь ятырлы воштӥськоз - ог 800 миллион манетлы. Нош кылемзэ люкан понна ужано уртче.Элина Кумачёва Туспуктэм: udmgossovet.ru udmurt.ru  Теги: Удмуртиезазинтон  